stanford-oval/wikipedia huggingface dataset:
Pietarsaari
Tunnettuja pietarsaarelaisia

Otto Elfving (1874–1944), kansanedustaja (SDP)
Georg Eriksson (1901–1964), kansanedustaja (SDP)
Anna-Maja Henriksson (s. 1964), kansanedustaja, RKP:n puheenjohtaja
Väinö Kallio (1897–1938), kansanedustaja (STPV)
Alfred Komu (1877–1928), kansanedustaja (SDP)
Kalle Lampinen (1894–1950), kansanedustaja (SSTP)
Bror Lillqvist (1918–1983), kansanedustaja (SDP)
Mats Nyby (1946–2021), kansanedustaja (SDP)
Boris Renlund (s. 1936), kansanedustaja (RKP)
Kalle Suosalo (1869–1918), kansanedustaja (SDP)
Aiheesta muualla

Wikimedia Commonsissa on kuvia tai muita tiedostoja aiheesta .
Pietarsaaren kaupungin kotisivu
Yle Haku: Jakobstad
Tilastokeskus – Pietarsaaren avainluvut
Sikurimuseo
| n k Pohjanmaan maakunnan kunnat |
| --- | --- |
Nykyiset kunnat:  Kaskinen  Korsnäs  Kristiinankaupunki  Kruunupyy  Laihia  Luoto  Maalahti  Mustasaari  Närpiö  Pedersören kunta  Pietarsaari  Uusikaarlepyy  Vaasa  Vöyri 
Entiset kunnat:  Alaveteli  Bergö  Björköby  Jepua  Koivulahti  Lapväärtti  Maksamaa  Munsala  Oravainen  Petolahti  Pirttikylä  Purmo  Raippaluoto  Siipyy  Sulva  Teerijärvi  Tiukka  Uudenkaarlepyyn maalaiskunta  Vähäkyrö  Vöyri-Maksamaa  Ylimarkku  Ähtävä 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Suomi (KANTO)  Yhdysvallat  Ruotsi  Tšekki 
Maantieteelliset:  MusicBrainz area 
Henkilöt:  Yle  Uppslagsverket Finland 
Muut:  IdRef  Hufvudstadsbladet 
Vanhan sataman uimaranta.
Kävelykatua keskustassa.
Pietarsaaren keskustaa kuvattuna vesitornista koilliseen.
Malmin sairaala Pietarsaaressa.
Rosenlundin pappila ja Aspegrenin puutarha.
Kaupungin perustaja Ebba Brahe.
Pietarsaaren kirkko on valmistunut 1731.
Pietarsaari Zacharias Topeliuksen kirjasarjassa Finland framstäldt i teckningar 1800-luvun puolivälissä.
Skatan puutaloja.
Vuoden 1905 suurlakkoon liittyvä mielenosoitus Pietarsaaressa.
Pohjoisnummi eli Skata.
Kirkkorannan kaupunginosa.
Pietarsaaren kaupungintalo
Pedersören kirkko sijaitsee Pietarsaaressa.
Ruotsinkielinen Lagmanin koulu.
Pietarsaaren rautatieasema.
Strengbergin tupakkatehdas.
UPM-Kymmenen paperi- ja sellutehdas.
Jakob Center -kauppakeskus.
Suomen kansallisrunoilija J. L. Runeberg syntyi Pietarsaaressa 1804.
Pietarsaaren raatihuone.
Pietarsaaren Musiikkitalo.
FF Jaron kotistadion Pietarsaaren keskuskenttä.
Holst

Holst on muun muassa seuraavien henkilöiden sukunimi:
Carl Holst (s. 1970), tanskalainen poliitikko ja ministeri
Christian Holst (s. 1981), färsaarelainen jalkapalloilija
Elling Holst (1849–1915), norjalainen matemaatikko ja lastenkirjailija
Erik Holst (1922–2013), tanskalainen poliitikko ja ministeri
Erika Holst (s. 1979), ruotsalainen jääkiekkoilija
Ewout Holst (s. 1978), alankomaalainen uimari
Frederik Holst (1791–1871), norjalainen lääketieteen professori
Gustav Holst (1874–1934), brittiläinen säveltäjä
Hanne-Vibeke Holst (s. 1959), tanskalainen journalisti ja kirjailija
Hans Peter Holst (1811–1893), tanskalainen kirjailija
Henning Holst (1891–1975), tanskalainen maahockeypelaaja
Hübner von Holst (1881–1945), ruotsalainen kilpa-ampuja
Irja Holst (1907–1995), suomalainen kääntäjä ja runoilija
Johan Holst (1892–1953), norjalainen lääkäri ja professori
Johan Jørgen Holst (1937–1994), norjalainen tutkija, poliitikko ja ministeri
Leena Holst (s. 1944), suomalainen kansallispukujen tutkija
Niels Holst-Sørensen (1922–2023), tanskalainen yleisurheilija ja sotilas
Nils Olof Holst (1846–1918), ruotsalainen geologi
Peter Holst (1861–1935), norjalainen lääkäri ja professori
Peter Theodor Holst (1843–1908), norjalainen upseeri ja poliitikko
Sigrid Holst-Kuosma (1895–1972), suomalainen pianisti ja musiikkipedagogi
Henriette Roland Holst (1869–1952), alankomaalainen runoilija, sosialistinen ajattelija ja poliitikko.
Muita

3590 Holst, asteroidi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Marianne Faithfull

| Marianne Faithfull |
| --- | --- |
 Marianne Faithfull vuonna 2007.
Henkilötiedot
Koko nimi:  Marianne Evelyn Gabriel Faithfull
Syntynyt: 29. joulukuuta 1946 Hampstead, Lontoo, Yhdistynyt kuningaskunta
Kuollut: 30. tammikuuta 2025 (78 vuotta)
Kansalaisuus:  englantilainen
Ammatti:  laulaja ja näyttelijä
Muusikko
Tyylilajit:  rock, vocal jazz (käännä suomeksi), popmusiikki, vaihtoehtorock, kansanmusiikki ja blues 
Levy-yhtiöt:  Decca Records, Deram ja Island Records 
Aiheesta muualla
www.mariannefaithfull.org.uk
  [ Muokkaa Wikidatassa ] [ ohje ]  
Marianne Evelyn Gabriel Faithfull (29. joulukuuta 1946 Hampstead, Lontoo – 30. tammikuuta 2025, Lontoo) oli englantilainen laulaja ja näyttelijä.
Elämä ja musiikkiura

Faithfull syntyi Lontoon Hampsteadissa yläluokkaiseen perheeseen. Hänen isänsä majuri Robert Glynn Faithfull oli brittiläinen tiedustelu-upseeri, joka toimi myös Italian kirjallisuuden professorina Lontoon yliopistossa. Äiti Eva von Sacher-Masoch oli itävaltalais-unkarilaista aatelissukua.
Faithfullin musiikkiura alkoi vuonna 1964 , kun hänen versionsa Mick Jaggerin ja Keith Richardsin laulusta ”As Tears Go By” julkaistiin singlenä. The Rolling Stones levytti kappaleesta myöhemmin oman versionsa. Hänen muita hittejään olivat muun muassa ”This Little Bird” ja ”Summer Night” 1960-luvun puolivälissä sekä ”Sister Morphine” vuonna 1969. Faithfull seurusteli Mick Jaggerin kanssa 1960-luvun loppuun saakka. Suhteen päätyttyä hän lopetti levytysuransa ja ajautui huumekierteeseen. Paluu vuoden 1979 albumilla Broken English oli kaupallinen menestys esitellen uuden rohkeamman ja särmikkäämmän Faithfullin. Faithfullin ääni oli karhea ja oktaavia matalampi kuin 1960-luvun puolivälissä, ja hän oli alkanut kirjoittaa omia laulujaan. 1980-luvulla julkaistuista albumeista Strange Weatheria (1987) on pidetty merkittävimpänä. Se sisältää lauluja useiden vuosikymmenten ajalta, sekä klassikoita että tuoreita sävellyksiä.
Vuonna 1997 Faithfull lauloi taustalla Metallican Reload-albumin kappaleella ”The Memory Remains”. Hän esiintyi myös kappaleen musiikkivideolla.lähde? Faithfullin musiikkiura jatkui vuonna 2002 albumilla Kissin' Time sekä 2004 albumilla Before the Poison, joka on tehty yhteistyössä PJ Harveyn ja Nick Caven kanssa. Vuonna 2007 Faithfull esiintyi Patrick Wolfin levyllä The Magic Position, jolla hän lauloi Wolfin kanssa dueton kappaleessa ”Magpie”. Faithfull ja Hal Willner tekivät kaksi levyä yhdessä vuosina 2008 ja 2011. Kesällä 2006 Faithfullilla todettiin rintasyöpä ja suunniteltua konserttikiertuetta jouduttiin lykkäämään. Vuonna 2007 Faithfull kiersi Eurooppaa Songs of innocence and Experience -kiertueella. Vuonna 2020 Faithfull oli kolme viikkoa sairaalassa koronaviruksen takia ja julkaisi sen jälkeen 21. sooloalbuminsa. Faithfull julkaisi vuonna 2021 runojen lausuntaa sisältävän albumin She Walks in Beauty, jolla häntä säestää Nick Cave & The Bad Seeds -yhtyeestä tuttu muusikko ja tuottaja Warren Ellis.
Faithfull kuoli 78-vuotiaana Lontoossa 30. tammikuuta 2025.
Teatteri, elokuvat, televisio ja kirjat

Ellei Faithfullia olisi löydetty musiikkibisnekseen opintojen alkuvaiheessa, hän olisi opiskellut näyttelijäksi, hän kertoi haastattelussa vuonna 2007. Vuonna 1967 Faithfull sanoi Michael Winnerin elokuvassa I'll Never Forget What's 'is Name sanan ”fuck”. Tätä väitetään ensimmäiseksi kerraksi, kun tuo kirosana on lausuttu valtavirtaelokuvassa.lähde? Vuonna 1969 hän näytteli teatterissa Ofeliaa Tony Richardsonin ohjaamassa versiossa Shakespearen Hamletista. Siitä tehtiin myös elokuvaversio. Elokuvassa Irina Palm (2007) Faithfull esittää isoäitiä, joka ryhtyy seksityöntekijäksi rahoittaakseen lapsenlapsensa sairaalakulut. Hän oli roolista Eurooppalaisen elokuvapalkinnon ehdokkaana. Faithfull on myös nähty Todella upeeta -sarjassa vierailevana tähtenä kolmessa jaksossa. Hän esitti Jumalaa ja toinen Rolling Stones -tyttö Anita Pallenberg oli piru.
Vuonna 1994 julkaistiin omaelämäkerta Faithfull (suom. Elämäni rock'n'roll). Kaksi seuraavaa ilmestyivät vuosina 2008 ja 2014.
Albumit

Come My Way (1965)
Marianne Faithfull (1965)
Go Away From My World EP (1966)
North Country Maid (1966)
Faithfull Forever (1966)
Loveinamist (1967)
The World of Marianne Faithfull (kokoelma, 1969)
Dreamin' My Dreams (1977)
Faithless (1978)
Broken English (1979)
Dangerous Acquaintances (1981)
A Child's Adventure (1983)
Rich Kid Blues (1985)
Strange Weather (1987)
Blazing Away (live, 1990)
A Secret Life (1995)
20th Century Blues (1997)
The Seven Deadly Sins (1998)
Vagabond Ways (1999)
Kissin' Time (2002)
Before the Poison (2005)
Easy Come, Easy Go (2008)
Give My Love to London (2014)
No Exit (2016)
Negative Capability (2018)
She Walks in Beauty (2021)
Elokuvat

Made in U.S.A. (1966)
Anna (1967)
Mikä hänen nimensä nyt olikaan? (engl. I'll Never Forget What's 'is Name) (1967)
Tyttö ja moottoripyörä (engl. Girl on a Motorcycle) (1968)
Lucifer Rising (1972)
Madhouse Mansion (1974)
Agenttien sota (engl. Assault on Agathon) (1975)
The Turn of the Screw (1992)
When Pigs Fly (1993)
Shopping (1994)
Kuutamotanssi (engl. Moondance) (1995)
Crimetime (1996)
Intimacy (2001)
Far from China (2001)
Nord-Plage (2004)
Pariisi, rakkaudella (2006)
Marie Antoinette (2006)
Irina Palm (2007)
House of Boys (2007)
Marianne Faithfull Suomessa

23. maaliskuuta 1996, Helsinki, Savoy-teatteri
20. syyskuuta 1996, Turku, Sigyn-sali
21. syyskuuta 1996 Helsinki, Finlandia-talo
10. heinäkuuta 1999, Pori Jazz, Porin teatteri (kaksi keikkaa)
15. marraskuuta 2004, Helsinki, Kulttuuritalo
30. huhtikuuta 2007, Helsinki, Savoy-teatteri
30. kesäkuuta 2010, Helsinki, Kulttuuritalo
9. marraskuuta 2014, Helsinki, Musiikkitalo
Aiheesta muualla

Wikimedia Commonsissa on kuvia tai muita tiedostoja aiheesta .
Marianne Faithfull Internet Movie Databasessa. (englanniksi)
Marianne Faithfull Elonetissä.
Sinisalo, Kati: Marianne Faithfullilla on ääni, jollaista kukaan ei saa ilmaiseksi Yle Teema. 28.9.2018. Viitattu 5.1.2020.
Leena Virtanen: Marianne Faithfull on yhä huipulla – Ranskalaisnäyttelijä Sandrine Bonnaire ohjasi laulajasta intiimin henkilökuvan Helsingin Sanomat. 29.9.2018. Viitattu 5.1.2020.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Marianne Faithfull
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Latvia  Japani  Tšekki  Australia  Korea  Kroatia  Alankomaat  Puola 
Tieteilijät:  CiNii 
Taiteenala:  FID  MusicBrainz  ULAN 
Henkilöt:  Deutsche Biographie  DDB  Trove  Elonet  Yle 
Muut:  Europeana  SNAC  IdRef 
Käännös suomeksi
Gunnar Wahlroos

Gunnar Achilles Hermansson Wahlroos (7. helmikuuta 1890 Mouhijärvi – 24. elokuuta 1943) oli suomalainen arkkitehti. Tunnetuimmat Wahlroosin suunnittelemista rakennuksista ovat funkistyyliset Turun Martinkirkko ja Tampereen piispantalo.
Wahlroosin vanhemmat olivat nimismies Herman Alexander Wahlroos ja tämän 2. vaimo Selina Anna Adele Krook. Hän pääsi ylioppilaaksi 1910, opiskeli Ateneumissa 1912–1913 ja valmistui arkkitehdiksi 1916. Wahlroos oli  Oy Maatalousrakennuksen palveluksessa vuoteen 1921, Wilh. Schaumanin faneeritehdas Oy:n rakennusosaston johtajana 1922–1925, Turun ja Porin läänin lääninrakennuskonttorin vt. esimiehenä 1925–1934 sekä rakennushallituksen ylimääräisenä arkkitehtina 1934–1936 ja toimistoarkkitehtina 1936–1943.
Töitä

Soukanpohjan kartanon piharakennukset, Espoo (1920-luku)
Schaumanin linna, Jyväskylä (1923)
Jyväskylän harjun kiviportaat, Jyväskylä (1925)
Jääkäriluutnantti Väinö Alasmaan hautamuistomerkki, Eura (1925)
Crichton-Vulcanin rakennuksia, muun muassa 270 metriä pitkä köysitehdasrakennus ja toimistorakennus Valkoinen talo, Turku (1926–1936)
Raadelman kartanon navetta, Piikkiö
Linnakatu 33, Turku (1928)
Porin suojeluskuntatalon alustava suunnitelma, Pori (1928)
Kultarannan muutos- ja sisustustyöt, Naantali (1929–1930)
Martinkirkko, Turku (Totti Soran kanssa, 1933)
Tampereen piispantalo, Tampere (1936–1938)
Oy Gasaccumulator Ab:n tehdasrakennukset, Tampere ja Viipuri (1936–1938)
Ylitornion kirkko, Ylitornio (1940)
Wahlroosin suunnittelema Ylitornion kirkko.
Wahlroosin suunnittelema Väinö Alasmaan hautaumuistomerkki Eurassa (1925).
X-trafik

| X-trafik |
| --- | --- |

Sijainti:  Gävleborgin lääni, Ruotsi
Omistaja:  Region Gävleborg
Matkoja vuodessa:  11 000 000 (2021)
Aiheesta muualla
Viralliset kotisivut
X-trafik on Gävleborgin läänissä Ruotsissa toimiva alueellinen joukkoliikennejärjestelmä. X-trafikin linja-autoilla ja junilla tehtiin vuonna 2021 noin 11 miljoona matkaa.
Kuvia

Regina X52 -juna X-tågetin tilaajavärityksessä.
Mercedes-Benz Citaro Hudiksvallissa vuonna 2014.
Aiheesta muualla

Kuvia tai muita tiedostoja aiheesta X-trafik Wikimedia Commonsissa
Sou Fujimoto

| Sou Fujimoto |
| --- | --- |
 Sou Fujimoto vuonna 2009.
Henkilötiedot
Syntynyt: 1971 (ikä 53–54)
Kansalaisuus:  japanilainen
Ammatti:  arkkitehti
Arkkitehti
Koulutus:  Tokion yliopisto
Merkittävät työt:  House of Music, Hungary (käännä suomeksi)
Aiheesta muualla
www.sou-fujimoto.net
Sōsuke ”Sou” Fujimoto (jap. 藤本 壮介, Fujimoto Sōsuke; s. 1971) on japanilainen arkkitehti. Hän valmistui Tokion yliopistosta vuonna 1994 ja on suunnitellut sekä asuintaloja että julkisia rakennuksia Japanissa, Kiinassa ja Euroopassa. Hän hakee arkkitehtuurissaan innoitusta luonnosta.
Sou on opettanut Tokion yliopistossa, Keion yliopistossa ja Kioton yliopistossa.
Töitä

L’Arbre Blanc, Montpellier (2019)
Musiikkitalo, Budapest (2022)
Aiheesta muualla

Kuvia tai muita tiedostoja aiheesta Sou Fujimoto Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Japani  Korea  Puola 
Tieteilijät:  CiNii 
Taiteenala:  Museum of Modern Art  RKD Artists  ULAN 
Henkilöt:  DDB 
Muut:  IdRef
Jean Vianney

| Pyhä Jean-Baptiste-Marie Vianney |
| --- | --- |

Henkilötiedot
Syntynyt: 8. toukokuuta 1786 Dardilly, Ranska
Kuollut: 4. elokuuta 1859 Ars, Ranska
Kansalaisuus:  ranskalainen
Ammatti:  pappi
Vanhemmat:  Mathieu Vianney ja Marie Béluze
Muut tiedot
Lempinimet:  Curé D’ars
Pyhä Jean-Baptiste-Marie Vianney, myös Curé D’ars, (8. toukokuuta 1786 Dardilly – 4. elokuuta 1859 Ars) oli roomalaiskatolinen ranskalainen pappi, pyhimys ja ihmeidentekijä. Hän on kaikkien pappien, seurakuntapappien, Iowan Dubuquen arkkihiippakunnan, ripittäjien ja Kansasin Kansas Cityn hiippakunnan suojeluspyhimys. Paavi Pius IX julisti miehen kunnianarvoiseksi 3. lokakuuta 1873, pyhä paavi Pius X julisti hänet autuaaksi 8. tammikuuta 1905 ja paavi Pius XI julisti hänet pyhimykseksi 31. toukokuuta 1925. Pyhälle Jeanille on laadittu englanninkielinen novena ja hänet saatetaan mainita myös alun perin jo vuonna 590 käytetyssä Kaikkien pyhien litaniassa. Pyhä Jean eli seuraavien kuuden paavin hallintoaikoina: Pius VI, (1775–1799) Pius VII, (1800–1823) Leo XII, (1823–1829) Pius VIII, (1829–1830) Gregorius XVI (1831–1846) ja autuas Pius IX (1846–1878). Katolinen kirkko viettää hänen muistopäiväänsä 4. elokuuta eli päivänä jona hän kuoli 73-vuotiaana.
Roomalaiskatolisessa messussa pyhää Jeania on muistettu seuraavalla latinankielisellä kollehtarukouksella:
"Orémus.
Omnípotens et miséricors Deus, qui sanctum Ioánnem Maríam pastoráli stúdio et iugi oratiónis ac poeniténtiæ ardóre mirábilem effecísti: da, quǽsumus; ut, eius exémplo et intercessióne, ánimas fratrum lucrári Christo, et cum eis ætérnam glóriam cónsequi valeámus."
Elämä

Pyhä Jean syntyi 8. toukokuuta 1786 Dardillyssä neljänneksi kokonaisuudessaan kuudesta lapsesta Marie ja Mathieu Vianneylle, joka oli paimen, sekä kastettiin vielä samana päivänä. Hän meni M. Balleyn kirkollisille oppilaille tarkoitettuun kouluun, mutta koki erityisesti latinan kielen opiskelun erityisen vaikeaksi. 20-vuotiaana hän alkoi opiskella papiksi, mutta joutui lopulta armeijaan, jonka hän jätti palaten kotiin 1810 ja mennen seminaariin Lyonsiin 1813. Hänet vihittiin diakoniksi ja papiksi vuonna 1815 ja nimitettiin Abbe Balleyn assistentiksi Écullyyn, jonka kuoltua kolme vuotta myöhemmin 1818 Jeanista tehtiin seurakuntapappi Arsiin. Hänen kerrotaan viettäneen 12 tai 15 tuntia päivittäin rippituolissa ja kärsineen vuodesta 1824 lähtien oletetusti paholaisen tekemistä hyökkäyksistä. Vuoteen 1827 mennessä Arsista oli tullut pyhiinvaelluskohde ja vuodesta 1845 pyhän Jeanin kuolemaan asti noin 20 000 vierailijaa tuli vuosittain nähdäkseen hänet ja ripittäytyäkseen hänelle. 2. elokuuta 1859 hän otti vastaan eukaristian ja sairaiden voitelun ja kuoli 4. elokuuta 1859 Arsissa.
Elämänvaiheita

Pyhän Jeanin elämä voidaan jakaa seuraaviin vaiheisiin:
Syntymä ja kaste 8. toukokuuta 1786
Ensikommuunio 1799 tai 1800
Astuminen armeijaan 1809
Meno seminaariin 1813
Diakonivihkimys kesäkuussa 1815
Pappisvihkimys 13. elokuuta 1815
Papiksi Arsiin 1818
Kuolema 4. elokuuta 1859
Aiheesta muualla

Kuvia tai muita tiedostoja aiheesta Jean Vianney Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Yhdysvallat  Latvia  Japani  Tšekki  Australia  Kreikka  Kroatia  Alankomaat  Puola  Portugali  Vatikaani 
Henkilöt:  DDB  Trove 
Muut:  SNAC  IdRef
Jelizaveta Bryzhina

| Mitalit | Mitalit | Mitalit |  |
| --- | --- | --- | --- |
|  Jelizaveta Bryzhina Barcelonassa 2010 |  Jelizaveta Bryzhina Barcelonassa 2010 |  Jelizaveta Bryzhina Barcelonassa 2010 |  |
Maa:   Ukraina
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 4 x 100 m |  |
| EM-kilpailut  | EM-kilpailut  | EM-kilpailut  |  |
|  Kultaa | Barcelona 2010 | 4 × 100 m |  |
|  Hopeaa | Barcelona 2010 | 200 m |  |
Jelizaveta Viktorivna Bryzhina (ukr. Єлізавета Вікторівна Бризгіна, s. 28. marraskuuta 1989) on ukrainalainen pikajuoksija.
Hän voitti 200 metrin ja 4 × 100 metrin viestin hopeaa alle 20-vuotiaiden EM-kilpailuissa 2007 ajalla 23,66 s. Torinon sisäratojen EM-kilpailuissa 2009 hän karsiutui 60 metrin alkuerissä. Barcelonan EM-kilpailuissa 2010 hän sai hopeaa 200 metrillä ennätyksellään 22,44 ja juoksi 4 × 100 metrin viestissä ankkuriosuuden Ukrainan kultajoukkueessa. Daegun MM-kilpailuissa 2011 hän selviytyi 200 metrillä välieriin, joissa hän ei kuitenkaan päässyt maaliin asti. Saman vuoden Shenzenin universiadeissa hän sai kultaa 4 × 100 metrin viestissä.
Bryzhina juoksi Lontoon olympialaisissa ankkuriosuuden Ukrainan pikaviestijoukkueessa, joka sai pronssia maansa ennätysajalla 42,04. 200 metrillä hän karsiutui välierissä. Moskovan MM-kilpailuissa 2013 hän selviytyi 200 metrillä välieriin, mutta antoi kisoissa positiivisen dopingnäytteen ja sai kahden vuoden kilpailukiellon. Hän karsiutui 200 metrillä välierissä Amsterdamin EM-kilpailuissa 2016 sekä alkuerissä Rio de Janeiron olympialaisissa 2016 ja Berliinin EM-kilpailuissa 2018.
Hänen 60 metrin ennätyksensä on 7,37 s, jonka hän juoksi Sumyssa 18. helmikuuta 2009. 100 metriä hän on juossut aikaan 11,42 s Kropyvnytskyissä 25. toukokuuta 2016 ja 200 metriä aikaan 22,44 s Barcelonassa 31. heinäkuuta 2010.
Hänen vanhempansa ovat Olga Bryzgina ja Viktor Bryzgin.
Jemerson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jemerson de Jesus Nascimento
Syntymäaika: 24. elokuuta 1992 (ikä 32)
Syntymäpaikka: Jeremoabo, Brasilia
Pelipaikka: keskuspuolustaja
Pituus: 184 cm
Paino: 77 kg
Seura
Seura: Monaco
Pelinumero: 5
Junioriseurat
2009–2010: Confiança
2010–2012: Atlético Mineiro
Seurat
| Vuodet | Seura | O | (M) |
| 2012–2016 | Atlético Mineiro | 62 | (4) |
| 2012 | → Democrata (laina) | – | (–) |
| 2016– | Monaco | 5 | (0) |
| 2016 | → Monaco II | 1 | (1) |
| Yhteensä | Yhteensä | 68 | (5) |
 Seurajoukkueuran tilastot kattavat vain kansalliset sarjat, päivitetty 16. elokuuta 2016.
Jemerson de Jesus Nascimento, tunnetaan nimellä Jemerson (s. 24. elokuuta 1992 Jeremoabo, Brasilia), on brasilialainen jalkapalloilija. Pelipaikaltaan hän on keskuspuolustaja. Jemerson edustaa Ranskan Ligue 1:ssä pelaavaa Monacoa.
Jemerson edusti Brasiliassa Confiançaa (2009–2010), Atlético Mineiroa (2010–2016) ja Democrataa (lainalla 2012). Hän pelasi Atlético Mineirossa 62 Brasilian pääsarjan ottelua vuosina 2013–2015. Tammikuussa 2016 Jemerson siirtyi Monacoon kymmenen miljoonan euron siirtosummalla. Kevätkaudella 2016 hän edusti seuraa neljässä Ligue 1:n ottelussa.
Sami Saarenpää

Sami Saarenpää (s. 24. kesäkuuta 1986 Kouvola) on suomalainen entinen lumilautailija ja nykyinen kuvajournalisti sekä urheiluselostaja. Hän edusti Kouvola Snowboarders -seuraa.
Lumilautailun nuorten MM-kilpailuissa Saarenpää on saavuttanut hopeaa vuonna 2004 half-pipessa ja vuonna 2006 big airissa. Lumilautailun maailmancupissa hän kilpaili ensimmäisen kerran Torinossa helmikuussa 2003 sijoittuen big airissa kuudenneksi. Urallaan hän on voittanut yhden maailmancupin kilpailun. Se tapahtui Pietarin big air -kilpailussa maaliskuussa 2006. Toisen palkintokorokesijoituksensa Saarenpää saavutti Tukholmassa marraskuussa 2007 oltuaan big airissa kolmas.
Lumilautailun US Open sekä European Open slopestyle -kilpailuissa Saarenpää ylsi urallaan parhaimmillaan kymmenen parhaan joukkoon.
Lumilautailun MM-kilpailuihin Saarenpää osallistui ensimmäisen ja ainoan kerran vuonna 2007 Arosassa. Silloin hän oli neljäs big airissa, suomalaisten saavutettua kilpailussa sijoitukset 2–6. Saarenpää lopetti lumilautailu-uransa keväällä 2009.
Lumilautailu-uransa päättämisen jälkeen Saarenpää toimi Yle Urheilun lumilautailuasiantuntijana Vancouverin talviolympialaisissa 2010. Sittemmin hän siirtyi asiantuntijan roolista urheiluselostajaksi. Saarenpää on selostanut Ylellä erilaisia temppulajeja, kuten lumilautailua, freestylehiihtoa, skeittausta ja BMX-pyöräilyä. Lisäksi hän toimii kuvajournalistina Sanomalehti Keskisuomalaisessa.
Billie Eilish

| Billie Eilish |
| --- | --- |
 Billie vuonna 2022
Henkilötiedot
Koko nimi:  Billie Eilish Pirate Baird O'Connell
Syntynyt: 18. joulukuuta 2001 (ikä 23) Los Angeles, Kalifornia, Yhdysvallat
Ammatti:  laulaja-lauluntekijä
Sukulaiset:   Finneas O’Connell (veli)  Maggie Baird (äiti)  Patrick O'Connell (isä) 
Muusikko
Taiteilijanimi:  Billie Eilish
Laulukielet:  Englanti
Aktiivisena:  2015–
Tyylilajit:  elektropop, electronica
Soittimet:  ukulele, piano, kitara
Levy-yhtiöt:   Darkroom  Interscope 
 Nimikirjoitus
Palkinnot
 Parhaan uuden artistin Grammy  2020  Vuoden albumin Grammy  2020 When We All Fall Asleep, Where Do We Go?  Parhaan pop-albumin Grammy  2020 When We All Fall Asleep, Where Do We Go?  Vuoden levytyksen Grammy  2020 ”Bad Guy”  2021 ”Everything I Wanted”  Vuoden laulun Grammy  2020 ”Bad Guy”  2024 ”What Was I Made For?”  Parhaan visuaaliseen mediaan tehdyn laulun Grammy  2021 ”No Time to Die”  2024 ”What Was I Made For?”  Parhaan laulun Oscar  2021 ”No Time to Die”  2024 ”What Was I Made For?”  
Aiheesta muualla
Kotisivut
  [ Muokkaa Wikidatassa ] [ ohje ]  
Billie Eilish (oik. Billie Eilish Pirate Baird O’Connell, s. 18. joulukuuta 2001 Los Angeles, Kalifornia) on yhdysvaltalainen laulaja-lauluntekijä.
Hänen esikoisalbuminsa When We All Fall Asleep, Where Do We Go? julkaistiin vuonna 2019 ja se nousi listaykköseksi 21 maassa, muun muassa Yhdysvalloissa, Isossa-Britanniassa ja Suomessa.
Vuonna 2020 Eilish voitti viisi Grammy-palkintoa muun muassa vuoden parhaasta albumista, levytyksestä sekä laulusta ja hänet palkittiin myös vuoden parhaana uutena artistina. Eilish on nuorin henkilö ja ensimmäinen nainen, joka on voittanut samana vuonna kaikki neljä tärkeintä Grammy-palkintoa.
BBC valitsi Eilishin vuonna 2022 sadan vaikutusvaltaisen ja innostavan naisen listalle 100 Women.